Diari Oficial de la Generalitat Valenciana


Sumari del DOGV 4473, del 03-04-2003 (2003/3460)

Actuacions de juí verbal de desnonament número 796/2002. Cèdula de notificació.
-------------------------------------------------------------------------------

### Dades del document

Número de DOGV
:   4473

Data del DOGV
:   03-04-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/3460


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal de desnonament número 796/2002. Cèdula de notificació. [2003/Q3460]
  
Félix de Juan Aguado, secretari del Jutjat de Primera Instància número 23 de València, faig saber:
  
Que en este jutjat se seguixen actuacions de juí verbal de desnonament amb el número 796/2002, a instància d'Alicia Barberá Ortega, representada pel procurador Francisco Verdet Climent i defesa pel lletrat Joaquín Cabrera Ferriols contra José Manuel Marquina Requena, declarats en rebel·lia i en parador ignorat, en les quals s'ha dictat sentència en data 3 de març de 2003, la part dispositiva de la qual, literalment, és com es diu tot seguit:
  
«Decisió
  
Que amb l'estimació de la demanda deduïda per Alicia Barberá Ortega, que actua en representació dels seus pares, Jaime Barberá Ferrer i Vicenta Ortega Torondell, representada pel procurador Francisco Verdet Climent, contra José Manuel Marquina Requena, declarat en rebel·lia, condemne el demandat perquè pague a l'actora la quantitat de tres mil euros (3.000 euros), més els interessos legals des de la data d'esta sentència (article 576 de la AFZ 3638), i declare resolt per falta de pagament de la renda el contracte d'arrendament subscrit per les parts el 19 de setembre de 2001 i, en conseqüència, declare que correspon el desnonament del local de negoci propietat de Jaime Barberá i Vicenta Ortega i situat al carrer de Jacomart, número 20, baixos, d'esta ciutat, i requerisc el demandat perquè el desallotge i deixe lliure i a disposició de la propietat, sota l'advertència si no ho fa de ser llançat d'este a costa seua. S'imposen al demandat les costes del procediment.
  
Es reserven a la part actora les seues accions civils per a la reclamació de l'import que, per les rendes a càrrec del demandat, excedixen del límit de tres mil euros assenyalat per al juí verbal: accions que podrà plantejar, si així ho estima oportú, en un procediment posterior.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils comptadors des de la notificació, en els termes de l'article 457 de la OTT 3439.
  
Feu saber a l'arrendatari que, de conformitat amb l'article 449.1 de la RBI 9981, no se li admetrà el recurs si en preparar-lo no manifesta, i ho acredita per escrit, que té pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en primera instància, que pronuncie, mane i firme».
  
I d'acord amb el que s'ha acordat i a fi que valga de notificació en forma als demandats rebels i en parador ignorat, expedisc el present edicte.